cyanic-selkie/wikianc huggingface dataset:
Ilmailulääketiede
Lentäminen ja terveys
Lentokoneen ja lentäjän varustukseen liittyvät vaatimukset koskevat erityisesti lentokoneen happilaitteita, paineistusta, ohjaamon lämpötilaa, näkyvyyttä ulos, hiilimonoksidin ohjaamoon tulon estämistä, keinohorisonttia sekä muita mittareita ja hallintalaitteita.
Ohjaajalle esitetään vaatimuksia koskien
Useimpien vaatimusten tarkoituksena on eliminoida se mahdollisuus, että ohjaaja yllättäen menettää toimintakykynsä tai saa esimerkiksi sairauskohtauksen. Hapenpuute tuhosi viimeksi matkustajakoneen Kreikassa vuonna 2005 koulutetun ohjaamohenkilökunnan ihmetellessä huonoa vointiaan tajuttomuuden tuloon asti. Osa vaatimuksista on normaaleja havaintojen tekoon ja kommunikaation liittyviä vaatimuksia. Tasapainoaistin merkitys on suurin mittarilennossa, jossa havaintoja todellisesta horisontista ei voi tehdä ja lentokoneen asento määritetään mittareiden avulla. 80 prosenttia lento-onnettomuuksista johtuu inhimillisistä tekijöistä, joten on tärkeää valita lentäjäksi kaikista sopivimmat henkilöt.
Osa lentolupakirjan vaatimuksista
Ilmailulääketiede on eräs lentäjille opetettava oppiaine. Sitä opetetaan eri tuntimääriä harrastuslentäjille, ammattilentäjille ja sotilaslentäjille riippuen tehtävien vaatimuksista.
Lentämisen lääketieteelliset vaatimukset
Lentäjien lääketieteelliset vaatimukset ovat kasvaneet vuosikymmenten aikana, mutta 1970-luvulta lähtien eräät vaatimukset ovat myös lieventyneet.
Ensimmäisen maailmansodan lentäjäsankareista Hermann Göring kärsi nivelvaivoista, jotka tekivät sodan ratsuväessä vaivalloiseksi. Irlantilainen ässä Mick Mannock oli syntynyt vain yksi silmä näkevänänä. 1920-luvulla Wiley Postista tuli matkalennon kuuluisuus vasta, kun hän menetti näön toisesta silmästään teollisuusonnettomuudessa ja sai tästä vakuutuskorvauksen.
1980-luvun alusta alkaen puna-vihervärisokeat ovat voineet toimia Australiassa liikennelentäjinä - ilmasta katsottuna Australian kaksi valtaväriä ovat punainen ja vihreä.
Ne jaetaan kahteen luokkaan:
Lisäksi on kansallisia luokkia:
Lääketieteellisen kelpoisuustodistuksen myöntää ilmailuhallinto, ja sen hakemiseen tarvitaan vähintään ilmailulääkärin tarkastus. 1. luokkaa varten on kuitenkin käytävä ilmailulääketieteen keskuksessa (AMC) tarkastettavana.
Ilmailulääketiede Suomessa
Suomessa ilmailulääketieteen tutkimus keskittyi Keskussotilassairaala 1:n (Tilkka) Ilmavoimaosastoon ja Kuopion yliopistoon. Vuonna 2006 Ilmailulääketieteen keskus (Aeromedical Center, AMC) siirtyi Helsingin yliopiston osaksi ja sijaitsee Biomedicum II:ssa Helsingin Meilahden alueella. Se tutkii muun muassa ilmavoimien lentäjät ja tekee kaikkien ammattilentäjien ensimmäisen tarkastuksen.
Ilmailulääkäreitä on kyseisen keskuksen lisäksi eri lääkärikeskuksissa, kaikkiaan noin 60 lääkäriä kautta Suomen. Esimerkiksi Finnairilla on oma keskuksensa Vantaalla, joka palvelee vain yhtiön lentäjiä. Ilmailuhallinnossa ilmailulääketieteen jaosto eli AMS, Aeromedical Section, päättää lääketieteellisen kelpoisuustodistuksen myöntämisestä. Kyseinen dokumentti on sellainen, että lentäjän tulee pitää se mukana lennoilla.
Suomessa tehdään ilmailulääketieteellistä tutkimusta muun muassa Ilmavoimissa ja Oulun yliopistossa. Kuopion yliopistossa on muun muassa tehty ilmailulääketieteen väitöskirja (S. Siitonen: ”Effects of In-flight Gz acceleration on Military Aviators Using Modern Anti-G Garments”).
Paineen aleneminen lentokorkeuden kasvaessa
6,7 kilometrin korkeudessa ilman lentokoneen paineistusta, painehengitys- tai happilaitetta lentäjä ei saa lainkaan happea kudoksiinsa.
Koska veren hemoglobiini kuljettaa häkää herkemmin kuin happea, korkealla lennettäessä häkämyrkytyksen vaara on sitäkin suurempi, jos esimerkiksi voimalaitteesta vuotaa häkää ohjaamoon.
Hapen liian vähäinen määrä voi johtaa hyperventilaatioon, jossa veren hiilidioksipitoisuus laskee liian alhaiseksi. Tämä voi laukaista paniikkireaktion, tunteen esimerkiksi sydänkohtauksesta tai sekoamisesta, joka häiritsee ohjaamistehtävää.
Alkoholin vaikutus vähemmän happea sisältävässä ilmassa on voimakkaampi kuin matalalla. Myös tupakoinnin vaikutus on negatiivinen. Hypoksia voi purkautua esimerkiksi raivokohtauksena.
Tasapainoaisti
Tasapainoaistimus muodostuu useiden aistimien avulla.
Matkapahoinvointi liittyy tasapainoaistiin. Yksi ihminen sadasta kärsii tästä, naisilla se on viisi kertaa yleisempää ja lapsilla yhdeksän kertaa yleisempää.
G-voimat
Taitolennossa ja sotilasilmailussa ohjaajaan kohdistuu suuria kiihtyvyysvoimia. Uusimmat hävittäjälentokoneet pystyvät jyrkissä kaarroissa saavuttamaan pitkäkestoisia ja suuria, jopa yli 10 G:n kiihtyvyyksiä (kymmenkertainen maan vetovoiman monikerta). Ilman tehokasta nk. G-suojausta tajun menetyksen riski kasvaa. Positiivisen G-kuorman alla veri pakkautuu jalkoihin, jolloin aivojen verenpaine laskee. 4,5 G:n kuormalla ihmisen näkö alkaa harmaantua mustavalkoiseksi ja näkökenttä muuttua putkimaiseksi. Ennen toista maailmansotaa Junkers Ju 87 Stuka -koneiden ohjaajat opetettiin suorittamaan koneen veto syöksystä vaakalentoon jo osin tajuttomassa tilassa. Hetkellisesti ohjaaja pysyy tajuissaan keskimäärin lyhyaikaisen 5–6 G:n kiihtyvyysvoiman ilman G-suoja-asua. G-kuormien kestokyky kasvaa harjoittelun avulla, ja harjaantuneella lentäjällä kestokyky säilyy vielä vanhempanakin. Suojauskeinoja ovat vastaponnistus, G-housut ja ylipainehengitys. G-voimien sietoa testataan sentrifugeissa muun muassa astronauttien valintakokeissa. G-LOC (G-induced loss of consciousness) on yleisesti käytetty termi kiihtyvyyden aikaansaamasta tajuttomuudesta.
Kaarrossa G-kuorman aikana ohjaajan pään kiertoliike laukaisee useimmilla ihmisillä asentotajun menetyksen jopa kymmenien sekuntien ajaksi. Nimenomaan tämän takia ohjaajaksi pyrkiville tehdään pyörityskokeita.
Toisen maailmansodan loppumisesta alkaen on pyritty kehittämään sotilaslentäjille G-suojausvarusteita. Tyypillinen varustus puristaa sääriä painepuvun lahkeita paineilmalla paineistamalla. Tämä vähentää jalkoihin ”painuvaa” veren määrää. G-kuormien sietoa säädetään myös lentäjän asennolla. Esimerkiksi avaruusluotaimissa asento on laukaisun aikana likimain makaava, jolloin ihminen kestää paljon istuvaa asentoa suurempaa G-kuormaa ilman tajunnan menetystä. Asento ei kuitenkaan ole käytännöllinen esimerkiksi hävittäjälentäjille. Eräs G-kuorman negatiivinen vaikutus on lentäjien niskan nikamavammat. Tämä johtuu osin yhä raskaammista kypäristä, vaikka niiden sirpalesuojavaikutus ei enää ole tarpeen.
Psyykkiset tekijät
Korkean paikan kammo häiritsee harvoin lentämistä, jossa korkeus ei ole niin vaikuttava kuin muutaman metrin tai kymmenen metrin korkeus. Ahtaan paikan kammo sen sijaan voi hankaloittaa etenkin lentomatkustajien oloa.
Psyykkiset tekijät liittyvät pääosin opittuun kykyyn seurata useita lentoturvallisuuteen liittyviä tekijöitä (lentonopeus, lentokorkeus, lentokoneen asento) myös tilanteessa, jossa muita päätöstä ja toimintaa vaativia tekijöitä on paljon (esimerkiksi voimalaitteen sammuminen lentoonlähdössä, sotilaskoneeseen kohdistuva tulitus). Myös pitkien lentojen tapahtumaköyhyys ja kolmivuorotyö ovat tekijöitä, jotka eivät saa herpaannuttaa lentäjää. On väitetty, että esimerkiksi Korean Air Lines -yhtiön alasammutun KAL 007 -lennon koko ohjaamomiehistö nukkui koneen lentäessä väärin syötetyn autopilotin suunnan ohjaamana Neuvostoliittoon.
Psyykkiseen kykyyn kuuluu myös kyky uskoa esimerkiksi keinohorisonttia eikä omia tuntemuksia (ks. harha-aistimus) lennettäessä pilvessä.
Miguel Cotto
Miguel Ángel Cotto Vázquez (s. 29. lokakuuta 1980 Caguas, Puerto Rico) on puertoricolainen ammattilaisnyrkkeilijä, entinen ammattilaisten kevyen välisarjan sekä välisarjan maailmanmestari. Cotto on ylemmän välisarjan WBA liiton tämänhetkinen mestari.
Amatööriura
Nyrkkeilyperheestä lähtöisin oleva Cotto aloitti nyrkkeilemisen nuorella iällä isänsä ja setänsä valmennuksessa. Amatöörinä hän saavutti mm. hopeaa Keski-Amerikan ja Karibian maiden kisoissa sekä nuorten MM-kisoissa vuonna 1998. Hän myös edusti maataan Sydneyn olympiakisoissa vuonna 2000. Taival kuitenkin päättyi heti ensimmäiseen otteluun, kun vastaan asettui aina kultamitaliin asti yltänyt uzbekistanilainen Muhammadkadyr Abdullajev.
Ammattilaisura
Ammattilaisuransa Cotto aloitti vuonna 2001 tyrmäämällä ensimmäisessä ottelussaan Jason Doucetin avauserässä. Voittokulku jatkui ja Cotto voitti tyrmäyksellä suurimman osan vastustajistaan. Helmikuussa 2003 hän pääsi iskemään Cesar Bazania vastaan avoimena olleesta WBC-liiton kevyen välisarjan international-tittelistä ja voitti kamppailun 11. erässä teknisellä tyrmäyksellä. Hän puolusti titteliään tyrmäyksellä Rocky Martinezia, Demetrio Ceballosia, Carlos Maussaa ja Victoriano Sosaa vastaan, ja toukokuussa 2004 pistevoitolla Lovemore N'douta vastaan, mikä toimi samalla eliminaattoriotteluna IBF-liiton MM-otteluun.
Seuraavassa ottelussaan syyskuussa 2004 Cotto pääsi iskemään WBO-liiton kevyen välisarjan avoimena olleesta maailmanmestaruudesta brasilialaista Kelson Pintoa, jolle hän oli kahdesti hävinnyt amatöörinä, vastaan. Cotto voitti vyön itselleen kuudennen erän teknisellä tyrmäyksellä. Cotto puolusti MM-titteliään menestyksekkäästi entistä mestaria Randall Baileya, Demarcus Corleyta, Sydneyn olympialaisissa hänet voittanutta Muhammadkadyr Abdullajevia, Ricardo Torresia ja Gianluca Brancoa vastaan lopettaen joka kerta ottelun ennen täyttä aikaa. Viimeisen kerran hän puolusti titteliään kesäkuussa 2006 pistevoitolla Paul Malignaggista.
Loppuvuodesta 2006 Cotto luopui WBA-liiton kevyen välisarjan maailmanmestaruudestaan ja siirtyi painoluokkaa ylemmäs välisarjaan. Joulukuussa hän voitti keskeytyksellä Carlos Quintanan ottelussa avoimena olleesta WBO-liiten välisarjan MM-vyöstä. Hän puolusti titteliään tyrmäysvoitoilla Oktay Urkalista ja Zab Judahista, ja voitti pisteillä Shane Mosleyn marraskuussa 2007.
Voitettuaan lääkärin keskeytystuomiolla Alfonso Gómezin, kohtasi Cotto heinäkuussa 2007 Antonio Margariton. Cotto kärsi ottelussa ammattilaisuransa ensimmäisen tappion teknisellä tyrmäyksellä 11. erässä. Sittemmin ottelu aiheutti nyrkkeilymaailmassa suurta kohua, koska Margarito jäi myöhemmin kiinni Shane Mosleyta vastaan käymänsä ottelun jälkeen sääntöjenvastausten toppausten käytöstä kintaissaan.
Cotto palasi kehään helmikuussa 2009, kun hän kohtasi Michael Jenningsn avoimesta WBO-liiton välisarjan maailmanmestaruudesta. Cotto hallitsi ottelua, joka lopulta keskeytettiin viidennessä erässä. Kesällä Cotto puolusti titteliä Joshua Clotteytä vastaan. Cotto sai haavan päähänsä jo ottelun alussa päiden kolahdettua yhteen, mutta voitti lopulta hajaäänituomiolla täydet 12 erää kestäneen kamppailun.
Vuoden 2009 marraskuussa Cotto kohtasi Manny Pacquiaon ja hävisi ottelun teknisellä tyrmäyksellä viimeisessä erässä.
Bossa nova
pienoiskuva|Bossa novan peruskitararytmi Bossa nova on brasilialaisen musiikin lajityyppi. Se kehittyi 1950-luvulla Brasilian sambasta ja cool jazzista. Säveltäjä Antônio Carlos Jobimia sekä kitaristi João Gilbertoa voidaan pitää tärkeimpinä bossa novan kehittäjinä. Jobimin katsotaan kehittäneen pitkälti bossa novan melodisen tyylin. Gilberto sen sijaan suodatti parhaat elementit sambasta rytmiin, ja Vinícius de Moraesin vahvuutena olivat monien kappaleiden sanoitukset. Bossa nova on sambaa harmonisempaa, eikä lyömäsoittimilla ole siinä yhtä keskeistä asemaa. Kappaleiden sanat ovat portugaliksi. Yleisimmät soittimet bossa novassa ovat nylonkielinen akustinen kitara, jota soitetaan sormin, piano, sähköiset koskettimet, rummut ja akustinen basso. Se on rytmikkäämpää kuin klassinen musiikki ja yleensä vähemmän improvisoitua kuin jazz, vaikkakin tyyli on saanut paljon vaikutteita jazzista. Bossa nova oli suosittua nuorten muusikoiden ja yliopisto-opiskelijoiden keskuudessa. Bossa novan kautta kesti vain kuusi vuotta Rio de Janeiron eteläpuolella (1957–1963), mutta se laajensi jazzstandardien valikoimaa.
Levinneisyys
Bossa nova on laajalti tunnettu Brasiliassa sekä myös merkittävästi Yhdysvalloissa, Länsi-Euroopassa, Japanissa ja Filippiineillä.
Alkuperä ja historia
Bossa novan musikaalinen tyyli kehittyi sambasta. Se sai myös afroamerikkalaisen jazztyylin vaikutteita. Bossa nova kehittyi Brasiliassa, kun Elizete Cardoso levytti ”Chega de Saudade” -kappaleen Cancão de Amor Demais LP-levyllä. Sävellys perustui Vinicius de Moraesin runoihin ja Antônio Carlos Jobimin musiikkiin. Gilberto esitti laulun pian levyn ilmestymisen jälkeen. Gilberton suositut esiintymiset ja elokuva Musta Orfeus (1959) toivat bossa novalle kuuluisuutta ja tulivat suosituiksi Brasiliassa sekä Latinalaisessa Amerikassa, josta se levisi Pohjois-Amerikkaan yhdysvaltalaisten jazzmuusikoiden vierailuiden mukana. Charlie Parkerin ja Stan Getzin levytykset yhdessä Getz/Gilberto-levyn ja lukuisten kuuluisten jazzesittäjien (kuten Ella Fitzgerald ja Frank Sinatra) levytysten kanssa vahvistivat bossa novan kuuluisuutta ja johtivat maailmanlaajuiseen suosioon vuoden 1963 aikana.
Jobimin vuonna 1962 säveltämästä ”Garota de Ipanemasta” (Ipaneman tyttö) tuli Astrud Gilberton laulamana maailmanlaajuinen hitti ja bossa novan tunnetuin kappale, kun Stan Getz levytti sen yhdessä João Gilberton kanssa albumille Getz/Gilberto (1963).
Bossa nova -sävellyksiä
Eritoten Jobimin sävellykset ovat levinneet laajalle osaksi siksi, että niitä on eniten käännetty englanniksi.
Mikojan MiG-31
pienoiskuva|MiG-31BM Moskovan ilmailunäytöksessä 1999 MiG-31 on MiG-25:n seuraajaksi suunniteltu nopea torjuntahävittäjä. Se oli Neuvostoliiton hävittäjistä kehittynein ennen Neuvostoliiton purkautumista 1991.
Suunnittelu
MiG-25:n korvaajan suunnittelu alkoi Je-155MP-kehityskoneella, joka teki ensilentonsa 16. syyskuuta 1975. Se muistutti ulkoisesti MiG-25:ttä, mutta oli täysin uusi malli. Runkoa pidennettiin aseupseerin takaohjaamoa varten. Koneen valmistuksessa käytettiin kaksi kertaa enemmän titaania ja kolme kertaa enemmän alumiinia teräksen sijaan. Uusi kone oli kestävämpi ja kesti jopa 5 g:n rasituksen yliäänilennossa. Yliääninopeus oli mahdollista matalammissa korkeuksissa. Polttoainekuormaa lisättiin ja koneessa käytettiin uusia Solovijev D-30F6 -moottoreita. Huippunopeudeksi tuli 3 000 km/h korkealla ja 1 500 km/h merenpinnassa. Toimintasäde on 720 km ja siirtolentomatka 3 300 km.
Ketteryydessä kone ei kuitenkaan päässyt lähellekään Suhoin Su-27-koneen tasoa ja se onkin konetyyppinä viimeisiä kylmänsodan aikaisia torjuntahävittäjiä, suunniteltu ampumaan alas strategisia pommikoneita ja AWACS-koneita. Tällaisten hävittäjien tarkoitus ei ole menestyä hävittäjienvälisessä ilmataistelussa.
Käyttö
Koneen tuotanto alkoi 1979 ja ensimmäiset koneet tulivat ilmatorjuntajoukkojen palvelukseen 1982. Koneen kuvasi ensimmäisen kerran norjalainen lentäjä Barentsinmeren yllä 1985. Noin 500 konetta valmistettiin, joista Venäjällä on käytössä 280–370 ja kolmisenkymmentä Kazakstanilla. Venäjä aikoo ajanmukaistaa koneensa, jolloin niiden käyttöikä jatkuu vähintään vuoteen 2030.
Aseistus
Pääaseistuksena on rungon alla 4×Vympel R-33, jonka kantama on 160 km, R-37-mallissa 280 km. Lisänä ovat lyhyen matkan R-40 (AA-6 Acrid)- ja R-60 (AA-8 Aphid)- tai R-73 (AA-11 Archer) -ohjukset siivissä. Myöhemmissä malleissa myös R-77 "Amraamski" (AA-12 Adder). MiG-31:ssä on myös tykki, GŠ-6-23, johon on 260 ammusta, joka riittää vain neljän sekunnin tulitukseen. MiG-31M-mallissa tykki on poistettu ja tilalla on kaksi lisäpaikkaa R-33/R-37-ohjuksille.
Edward Seymour
thumb|Edward Seymour Edward Seymour (n. 1506 – 22. tammikuuta 1552) oli Somersetin herttua ja englantilainen valtiomies. Hän oli Englannin kuninkaan, Henrik VIII:n, suosikki ja toimi lordiprotektorina kuninkaan kuoltua vuonna 1547. Hän hallitsi Henrikin seuraajan, tämän pojan Edvard VI:n, aikana Englantia miltei yksinvaltiaana protestanttisessa hengessä. Tyytymättömät suurmiehet kuitenkin erottivat hänet ja tuomitsivat hänet kuolemaan. Hänet teloitettiin maanpetoksesta Lontoon Towerin edustalla Tower Hillillä tammikuussa 1552.
Edwardin sisar Jane Seymour oli yksi Henrik VIII:n monista vaimoista.
Pieni tietosanakirja
right|Pienen tietosanakirjan kansithumb|Pieni tietosanakirja, 4 osaa, 1925–1928thumb|"Automobiili", Pieni tietosanakirja, 1. osa, 1925 Pieni tietosanakirja (1925–1928) oli toinen suomeksi julkaistu tietosanakirja. Sen julkaisi Otava, siinä oli neljä osaa ja noin 3 000 sivua. Aiemmin oli julkaistu vain WSOY:n ja Otavan Tietosanakirja vuosina 1909–1919.
Runeberg-projektin tulkinnan mukaan Pienen tietosanakirjan tekijänoikeus on vanhentunut. Suomen tekijänoikeuslainsäädännön kannalta tulkinta on kuitenkin kiistanalainen, vaikka teoksen iästä johtuen asialla ei käytännössä olekaan taloudellista merkitystä.
Kirjan laitokset:
Tuomas Santavuori
Tuomas Santavuori (s. 24. tammikuuta 1985 Savonlinna) on suomalainen jääkiekkoilija.
Ura
Santavuori syntyi Savonlinnassa, mutta perhe muutti Lahteen hänen ollessaan yksivuotias ja hän aloitti jääkiekon pelaamisen Lahdessa (Pelicans, Kiekko-Reipas). Ensimmäisen miesten sarjapelinsä hän pelasi Pelicansissa jo kaudella 2002–2003, jolloin hän teki yhdessä ottelussa kaksi maalia. Nuori pelaaja ei seuraavien kahden kauden aikana pystynyt kuitenkaan vakiinnuttamaan paikkaansa Pelicansin edustusjoukkueen kokoonpanosta. Kaudella 2003–2004 Santavuori pelasi kahdeksan ja kaudella 2004–2005 yhdeksän ottelua, mutta muuten hän pelasi A-nuorissa.
Paikkansa Pelicansin edustusjoukkueessa Santavuori varmisti kaudella 2005–2006, jolloin hän teki 56 ottelussa 31 pistettä. Seuraavien kolmen kauden aikana Santavuori sai paljon vastuuta ja teki tasaisesti noin 30 pistettä joka kausi. Kausi 2009–2010 oli Santavuorelle vaikea ja hän teki kauden aikana vain 14 pistettä. Kauden jälkeen hän teki sopimuksen Ässien kanssa.
Hän pelasi kauden 2012–2013 ja alkukauden 2013–2014 HPK:ssa, mutta siirtyi marraskuussa 2013 loppukaudeksi lainaan Pelicansiin.
Santavuori on edustanut Suomea nuorisomaajoukkueissa. Hän pääsi pelaamaan 18-vuotiaiden MM-kisoihin ja oli lähellä paikkaa myös 20-vuotiaiden turnaukseen. Suomen maajoukkueessa Santavuori pääsi pelaamaan ensimmäistä kertaa keväällä 2008.
Vyšhorodin piiri
Vyšhorodin piiri on yksi Ukrainan Kiovan alueen hallinnollisista piireistä. Piiri ympäröi Kiovan tekojärveä. Piiri alue rajoittuu idässä Tšernihivin alueeseen, kaakossa Brovaryn piiriin, etelässä Kiovaan ja Butšan piiriin ja lännessä Žytomyrin alueeseen (Korostenin piiri). Pohjoisrajan takana on Valko-Venäjän Homelin alue. Piirin hallintokeskus on Vyšhorodin kaupunki (32 396 as., 2021)
Vyšhorodin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Kiovan alueen piirien lukumäärän seitsemään. Laajentuneen Vyšhorodin piirin pinta-alaksi tuli 4 333,0 neliökilometriä.
Harry Demetriou
Charidimos "Harry" Demetriou (s. 20. elokuuta 1958 Lontoo) on brittiläinen pokeriammattilainen. Hänen lempinimensä on "Wise Owl" ("viisas pöllö").
World Series of Poker
Demetriou tuli pokeripiireissä tunnetuksi sijoituttuaan kolmanneksi Layne Flackin voittamassa World Series of Pokerin 2 000 dollarin no limit texas hold'em -turnauksessa vuonna 2002. Kolmostilastaan hän ansaitsi 80 200 dollaria.
Vuonna 2004 Dementriou oli WSOP:n pääturnauksessa kahdeksastoista ja sai palkintorahoina 147 500 dollaria. Toistaiseksi parhaan WSOP-sijoituksensa hän saavutti kesäkuussa 2005 jolloin hän oli $ 2,500 Short Handed No Limit Hold'em -turnauksen kakkonen. Turnauksen voitti thaimaalainen Isaac Galazan. Dementriou sai kakkostilastaan 163 850 dollaria. Vuonna 2006 hän oli samassa turnauksessa kuudes.
Muut turnaukset
Syyskuussa 2007 Dementrioun pokeriuran turnausansiot ylittivät 2,1 miljoonaa dollaria. Hän edustaa Martinspoker.com-nettipokerihuonetta.
Ari Palolahti
Ari Palolahti (s. 9. syyskuuta 1968 Rovaniemi) on suomalainen uransa lopettanut maastohiihtäjä. Hän edusti Alatornion Pirkkoja. Palolahti oli parhaimmillaan sprinttihiihdossa. Hän on moninkertainen hiihdon arvokisaedustaja. Rajavartijana työskentelevä Palolahti on osallistunut myös sotilaiden MM-hiihtoihin.
Kansainväliset saavutukset
Ari Palolahti edusti Suomea Salt Lake Cityn talviolympialaisissa 2002. Lahden MM-kilpailuissa 2001 hän sijoittui sprintissä neljänneksi, vaikka kolaroi radalla. Maailmancupissa Palolahti on ottanut yhden osakilpailuvoiton, joulukuussa 1997 Milanossa. Lisäksi hän on sijoittunut maailmancupin sprinttikilpailuissa kolmanneksi Garmisch-Partenkirchenissä joulukuussa 1998 ja Nové Městossa helmikuussa 2001. Palolahti oli sprintissä neljäs sotilaiden vuoden 2001 MM-kilpailuissa Jerichossa, Vermontin osavaltiossa Yhdysvalloissa.
Göta kanal 2
Göta kanal 2 on Pelle Sethin ohjaama ruotsalainen komediaelokuva. Elokuvassa ajetaan veneillä Götan kanavaa pitkin.
Sanskrit
Sanskrit (saṃskṛta ’kokoonpantu; huoliteltu’) on indoeurooppalaisten kielten indoiranilaiseen ryhmään kuuluva kieli, joka muotoutui lopullisesti 300-luvulla eaa.
Sanskrit on Intian klassinen sivistyskieli, jonka asema vastaa suunnilleen latinan ja kreikan asemaa Euroopassa. Sanskrit on siis oppineiden käyttämää huoliteltua ja täsmällistä kielimuotoa, kun taas tavallisen kansan puhumista murteista on käytetty nimitystä prakrit. Sanskrit on myös yksi Intian virallisista kielistä, ja siihen luodaan jatkuvasti uudissanoja nyky-yhteiskunnan tarpeita varten. Kielitieteessä sanskritista ja prakriteista käytetään joskus yhteisnimitystä muinaisintia.
Mediapeli
Mediapeli oli MTV3-kanavalla vuosina 1994–1997 esitetty ajankohtaisohjelma. Sitä esitettiin arkipäivinä iltapäivisin. Ohjelmaa juonsi myöhemmin Uutisvuoto-ohjelmasta tutuksi tullut juontaja Peter Nyman. Ohjelmassa keskusteltiin ajankohtaisista aiheista ja studiossa oli myös vieraita. Televisiokatsojat pystyivät osallistumaan myös ohjelmassa esitettyyn mielipidekyselyyn, johon pystyi vastaamaan puhelimitse.
Sanskrit
Historia
Varhaisin sanskritin kielioppi on Pāṇinin noin 400-luvulla eaa. kirjoittama As&, joka kuvaa sanskritin rakenteen 3 959 säännön avulla. Pāṇinin kielioppia pidetään edelleen korkeimpana auktoriteettina kielen suhteen, ja myöhemmät kieliopit ovat lähes yksinomaan sen kommentaareja.
Mediapeli
Ohjelman nimi perustuu sanontaan, jonka teki tunnetuksi Paavo Väyrynen. "Mediapelillä" Väyrynen tarkoitti sitä negatiivista julkisuutta, joka hänen mukaansa esti hänen voittonsa vuoden 1994 presidentinvaaleissa.
DMB
DMB on lyhenne seuraavista asioista:
Sanskrit
Merkitys
Sanskrit on vaikuttanut useimpiin intialaisiin kieliin samalla tavoin kuin latina on vaikuttanut eurooppalaisiin. Suuri osa nykyisistä indoiranilaisista kielistä (muun muassa nepali, hindi, urdu ja bengali) on kehittynyt prakriteista samaan tapaan kuin romaaniset kielet kehittyivät vulgaarilatinasta. Sanskritinkielisiä sivistyssanoja ja kieliopillisia malleja käytetään etenkin indoiranilaisissa kielissä, mutta myös dravidakielissä, jotka eivät ole edes sukua sanskritille.
Suurin osa Intian klassisesta kirjallisuudesta on kirjoitettu sanskritiksi. Yksi nykyajan kielitieteen tutkimuskohde on muinainen teos Seitsemän viisasta mestaria, jossa on sanskritin-, persian- ja hepreankielisiä aineksia. Nykyään sanskrit on etenkin hindulaisuuden ja siihen liittyvän filosofian, tieteen ja kirjallisuuden kieli, ja sitä käytetään myös buddhalaisuudessa. Monet uskonnonharjoittajat osaavat ulkoa lukemattomia sanskritinkielisiä mantroja, vaikka eivät varsinaisesti osaisi kieltä lainkaan. Suomessa sanskritinkieliseen tekstiin törmännee todennäköisimmin uushindulaisen Hare Krishna -liikkeen kirjoissa.
Tunnettuja eurooppalaisiin kieliin otettuja sanskritin sanoja ovat muun muassa ārya (arjalainen ’oma heimolainen’, myöhemmin ’jalosukuinen’), avatāra, buddha, guru, karma, mantra, nirvāna, pippali (’pippuri’), śarkarā (’sokeri’), svastika (’hakaristi’) ja yoga (’jooga’). Myös kielitiede on omaksunut sanskritista monia termejä, kuten sandhi.
Suomen kielessä on vanhoja indoiranilaisia lainasanoja, jotka ovat lähellä sanskritinkielisiä muotoja: sata (śatam), viha (viśa ’myrkky’) ja mahdollisesti orja (ārya ’oma heimolainen’).
Kirjoitus ja ääntäminen
Sanskritia on historiansa aikana kirjoitettu useilla eri kirjoitusjärjestelmillä. Varhaisimmat säilyneet tekstit käyttävät brāhmī- ja kharoṣṭhī-järjestelmiä, mutta 1100-luvulta on käytetty pääasiassa devanāgarī-aakkostoa. Oli käytetty kirjoitusjärjestelmä mikä hyvänsä, sanskritia kirjoitetaan joka tapauksessa muutamaa vähäistä poikkeusta lukuun ottamatta täysin äänteenmukaisesti.
Päinvastoin kuin muinaisindoarjassa, klassisessa sanskritissa ei ole varsinaista sanojen painotusta, vaan puhe rytmittyy vokaalien pituuseroilla. Latinalaisessa transkriptiossa pitkät a-, i- ja u-äänteet merkitään yläviivalla, ja e- ja o-äänteet ovat aina pitkiä. Vokaaleiksi lasketaan myös syllabiset konsonantit ṛ ja ḷ, jotka monissa ääntämisohjeissa neuvotaan lausuttavaksi "ri" ja "li".
Konsonanttipuolella erikoisia äänteitä ovat retrofleksiset ṭ, ṭh, ḍ, ḍh, ṇ ja ṣ, jotka lausutaan kuten t, th, d, dh, n ja s, mutta kielen kärkeä taaksepäin taivuttaen. Jokaisesta klusiilista on aspiroitu versio, joka transkriptiossa merkitään h-kirjaimella (esim. dh, kh, bh). Transkriboitu c ääntyy, j , ś ja y. Transkriptio-v on samankaltainen puolivokaali kuin englannin w. Merkintää ṃ kutsutaan anusvāraksi, joka nasalisoi sitä edeltävän vokaalin (esim. saṃskṛtā ääntyy ).
Kielioppi
Koska sanskrit on vanha indoeurooppalainen kieli, sen kielioppi muistuttaa yleisolemukseltaan latinaa ja kreikkaa. Substantiiveilla on kolme sukua (maskuliini, feminiini ja neutri), ja nominit taipuvat kahdeksassa sijamuodossa. Yksikön ja monikon lisäksi on käytössä kaksikko eli duaali. Verbimuodot ja sanojen johto-oppi ovat monimutkaisia.
Tunnusomainen piirre on sandhi eli äänteiden yhteensulautuminen, joka aiheuttaa usein harjaantuneillekin lukijoille ongelmia. Esimerkiksi a-loppuisen sanan loppu-a ja sitä seuraavan sanan alku-i sulautuvat yhteen e-äänteeksi, mikä samalla häivyttää sanarajan. Sanskritissa on muutenkin paljon pitkiä yhdyssanoja ja johdoksia, ja sandhin aikaansaama sanarajojen häviäminen antaa usein vaikutelman lähes käsittämättömän pitkistä sanoista.
Lauseopissa sanajärjestys on hyvin vapaa. Yleisin perussanajärjestys on subjekti-objekti-predikaatti.
Esimerkki
Osa Dhyanamia, jonka Shiva antoi Parvatille:
Esso
thumb|Esson huoltoasema [[Tampereella vuonna 2007.]]
Esso on yhdysvaltalaisen ExxonMobil-öljy-yhtiön Yhdysvaltojen ulkopuolella käyttämä toiminimi. Aiemmin nimeä käytettiin polttonesteiden myynnissä myös Suomessa. Nimi Esso juontaa juurensa alkuperäisestä yhdysvaltalaisesta Standard Oil -yhtiöstä (SO = Esso). Suomen maanlaajuisella asemaverkostolla oli noin 15 prosentin markkinaosuus liikennepolttonesteissä. Lisäksi yhtiön toimialoihin kuuluivat muun muassa lämmitysöljy-, nestekaasu-, voiteluaine- ja ilmailupolttoainemyynti. Suomessa toimii edelleen Naantalin voiteluainetehdas, joka valmistaa Esso-tuotteita ja vie niitä myös ulkomaille.
Suomen Esso
Suomen Esso perustettiin vuonna 1920 nimellä Nobel-Standard Osakeyhtiö Suomessa - Aktiebolaget Nobel-Standard i Finland. Sen perustajina olivat vuonna 1911 toimintansa aloittanut Nobelin Öljyntuonti Oy ja Suomen Petroleumi & Bensiinikomppania Standard, joka oli yhdysvaltalaisen Standard Oilin tytäryhtiö. Ensimmäisen huoltoasemansa se avasi Helsingissä Hietalahden torilla vuonna 1921, ja 1930-luvun loppuun mennessä niitä oli 39.
Huoltoasemien ylläpidosta vastasi tytäryhtiö Bensiini Oy. Nobel-Standardin bensiinin myynti ylitti petrolin myynnin ensimmäisen kerran vuonna 1928. Vähittäismyynnin lisäksi Nobel-Standard harjoitti maahantuontia, ja sillä oli 16 merivarastoa eri puolilla rannikkoa, lisäksi sisämaassa oli lähes 30 varastoa. Yhtiöllä oli myös omia tankkilaivoja. Vuonna 1938 yrityksen nimi muutettiin muotoon Oy Nobel-Standard Ab.
Vuonna 1952 Nobel-Standard vaihtoi nimensä Suomen Essoksi. Vuonna 1954 yhdysvaltalainen emoyhtiö Standard Oil Company osti Nobelin suvun osakkeet, ja Suomen Essosta tuli täysin amerikkalaisomisteinen yhtiö. Tunnetuksi tulleen "Tiikeriä tankkiin" -mainoslauseen tueksi Suomen Esso lahjoitti vuonna 1964 kaksi oikeaa tiikeriä juuri perustetulle Tampereen eläintarhalle, joka toimi nykyisen Tampere-talon paikalla entisellä teurastamolla vuoteen 1972 saakka.
Esso perusti 1960-luvulla motelliketjun Ruotsiin. Tämä eurooppalaiseksi ajateltu ketju ei kuitenkaan ehtinyt Suomeen Esson luovuttua majoitusbisneksestä, mutta Esso-motelleista sai alkunsa Scandic-hotelliketju. Vuonna 1968 Suomen Esso meni mukaan Keski-Suomen maakuntaliiton käynnistämään Rantaloma Oy:hyn, joka puolestaan perusti Rantasipi-hotelliketjun. 1970-luvun puoliväliin mennessä puolet Esso-asemista oli siirtynyt itsepalveluun.
Joulukuussa 2006 Suomen Esson osakekanta siirtyi SOK:n omistukseen, minkä jälkeen SOK myi osan Esson toiminnoista edelleen St1:lle. Lopputuloksena noin 140 Esso-asemasta tuli St1-asemia ja 44 Esso-asemaa muutettiin S-ryhmän ABC-ketjun asemiksi. Osa yrittäjävetoisista asemista on siirtynyt myös muihin ketjuihin. Suomen viimeinen Esso, Laukaan Esso, siirtyi St1:n huoltoasemaksi heinäkuun alussa 2010.
Esso käytti markkinoinnissaan 1990- ja 2000-luvuilla muun muassa sloganeita ”Esso, se ainoa oikea” ja ”Tiikeriä tankkiin!”
Wilfried Koffi Hua
Hua Wilfried Serge Koffi (s. 12. lokakuuta 1987) on norsunluurannikkolainen pikajuoksija, joka kilpailee 100 ja 200 metrillä.
Koffi karsiutui Rio de Janeiron olympialaisissa 2016 sekä 100 että 200 metrin alkuerissä. Hän on osallistunut kolmiin maailmanmestaruuskilpailuihin, päästen neljällä yrityksellä kerran välieriin, 200 metrillä Lontoossa 2017.
Yleisurheilun Afrikan-mestaruuskilpailuissa 2014 hän voitti mestaruuden sekä 100 metrillä että 200 metrillä. Kahta vuotta aikaisemmin Porto-Novossa hän oli 100 metrillä pronssilla. Durbanissa 2016 hän sai hopeaa pikaviestissä. Afrikan kisoissa 2015 hän saavutti kultaa 200 metrillä ja 4 × 100 metrin viestissä sekä pronssia 100 metrillä. Kesäuniversiadeissa 2015 hän voitti 200 metriä ja oli kaksi vuotta aikaisemmin Kazanissa 100 metrillä kolmas.
Gangs of New York
Gangs of New York on 1800-luvun New Yorkin Five Pointsin slummikaupunginosaan sijoittuva elokuva. Elokuvan ohjasi Martin Scorsese ja sen käsikirjoittivat Jay Cocks, Steven Zaillian ja Kenneth Lonergan. Elokuvaa on löyhästi inspiroinut vuonna 1928 julkaistu kirja The Gangs of New York.
Gangs of New York on tarina nativististen protestanttien ja irlantilaisten katolisten alamaailman taisteluista. Päähenkilö on nuori irlantilais-yhdysvaltalainen Amsterdam Vallon (Leonardo DiCaprio), joka saavuttaa Daniel Day-Lewisin esittämän William ”Bill the Butcher” Cuttingin, Natives-jengin johtajan luottamuksen. Cuttingin hahmo perustuu todelliseen historialliseen henkilöön, Bill ”The Butcher” Pooleen, joka oli Bowery Boys -nimisen jengin johtaja.
Elokuva on saanut arvostusta rajusta Yhdysvaltojen historian tulkinnastaan.
Elokuva sai kymmenen Oscar-ehdokkuutta (muun muassa paras elokuva, ohjaus ja miespääosa), muttei voittanut yhtäkään. Ohjaaja Scorsese palkittiin Golden Globella parhaasta ohjauksesta.
Juoni
Elokuva alkaa kohtauksella vuoden 1846 Five Pointsista. Yhdysvalloissa syntyneiden protestanttien ja irlantilaisten maahanmuuttajien sota on raivonnut jo vuosia.
Nativisteja johtaa William ”Bill the Butcher” Cutting. Irlantilaisten maahanmuuttajien, ”Dead Rabbitsien” johtaja on Priest Vallon, katolinen, jolla on nuori poika Amsterdam. Priest yhdessä Amsterdamin, ”Happy Jack” Mulraneyn, Charles McGloinin, ”Hell-Cat” Maggien ja kauppias Walter ”Monk” McGinnin sekä muiden seuraajiensa kanssa kohtaavat Cuttingin ja ”WASPin” Paradise Squarellä, jossa syntyy taistelu näiden kahden joukon välillä. Taistelu päättyy, kun Cutting surmaa Priestin Amsterdamin ollessa todistamassa tätä tapahtumaa. Amsterdam ottaa isänsä puukon, juoksee pakoon ja hautaa puukon. Amsterdam saadaan kiinni ja hänet viedään orpokotiin.
Kuusitoista vuotta myöhemmin Amsterdam vapautuu vankilasta ja palaa Five Pointsiin. Hän alkaa heti suunnitella kostoaan Billille. Amsterdam tapaa vanhan ystävänsä Johnnyn, joka esittelee Amsterdamin Bill the Butcherille. Johnnyn pieni kopla varastaa Billille ja pian Amsterdamista tulee Billin oikea käsi.
Amsterdam tapaa myös kleptomaani Jenny Everdeanen, joka kiertelee Manhattania esittäen neitoa. Amsterdam huomaa Jennyn varastaneen hänen Pyhän Mikaelin riipuksensa, jonka hän sai isältään. Amsterdam lähtee jahtaamaan Jennyä ja saa riipuksensa takaisin.
Amsterdam saavuttaa Bill the Butcherin luottamuksen ja Billistä tulee hänen mentorinsa. Heistä tulee vastahakoisesti Boss Tweedin kumppaneita, joka johtaa poliittista organisaatota Tammany Hallia. Amsterdamille selviää, että Five Pointsin taistelua, jossa Bill voitti ”Dead Rabbitsit” juhlitaan vuosittain seremoniassa. Amsterdam suunnittelee tappavansa Billin tässä seremoniassa, Five Pointsin yhteisön edessä, jotta hänen kostonsa ei olisi pelkästään henkilökohtainen vaan julkinen. Siitä huolimatta hänen ja Billin suhteesta alkaa tulla lämpimämpi ja luottamuksellinen.
Amsterdam pelastaa Billin murhayritykseltä Uncle Tom's Cabin -esityksen aikana. Tämä oli Amsterdamille välttämätöntä, jotta hän voisi toteuttaa oman suunnitelmansa. Bill ja Amsterdam vetäytyvät hotelliin, jossa Amsterdam näkee Jennyn hoitavan haavoittunutta Billiä. Amsterdam lähestyy Jennyä, ja he alkavat riidellä mikä johtaa heidät sänkyyn. Samana yönä Amsterdam herää nähden Billin istumassa tuolissa yllään Yhdysvaltojen lippu. Bill alkaa puhua Amsterdamille kunnioituksestaan Priest Vallonia kohtaan ja siitä, että Amsterdamista oli tullut hänelle poika, jota hänellä ei koskaan ollut.
Illan seremonia jatkuu ja Johnny, joka oli myös ihastunut Jennyyn näkee hänet Amsterdamin kanssa. Hän päättää tästä syystä kavaltaa Amsterdamin Billille. Hän paljastaa, että Amsterdam on tosiasiassa Priest Vallonin poika ja kertoo tämän aikeista murhata Bill. Seremonian jatkuessa Bill asettaa syötin Amsterdamille näyttämällä veitsenheittonäytöksen, jossa Jenny on mukana. Bill miltei heittää veitsellä Jennyä kurkkuun. Billin ollessa huomion keskipisteenä Amsterdam heittää häntä samalla puukolla, jolla Bill oli tappanut Priestin. Bill torjuu hyökkäyksen helposti ja heittää Amsterdamia puukolla vatsaan. Bill nujertaa Amsterdamin yleisön ylistäessä häntä, mutta Bill ei tapakaan Amsterdamia, vaan antaa tämän elää häpeässä, kuvastaen Priestin toimia häntä vastaan.
Amsterdam selviää pahoista vammoistaan Jennyn sairaanhoidon ansiota. Jenny pyytää Amsterdamia lähtemään mukaansa San Franciscoon, mutta Amsterdam kieltäytyy. Näiden kahden luona vierailee Monk McGinn, joka antaa Amsterdamille partaveitsen, jonka oli vienyt Priestin ruumiilta tämän kuollessa ja kertoi, että oli aika astua esiin piilosta.
Amsterdam vahvistaa paluunsa ripustamalla kuolleen jäniksen aidalle Paradise Squarelle. Bill määrää Happy Jackin (joka oli nykyisin poliisi Billin palveluksessa) selvittämään viestin lähettäjän. Jack jäljittää Amsterdamin ja ajaa hänet paikallisen kirkon katakombeihin, jossa Amsterdam surmaa hänet. Hän ripustaa Jackin ruumiin Paradise Squarelle, jossa Bill harmittelee helposti lahjottavan poliisin menetystä.
Boss Tweed lähestyy Amsterdamia suunnitelmalla voittaa Bill: he ehdottavat Monk McGinniä sheriffin virkaan. Monk voittaa vaalit ja hänestä tulee näin sheriffi. Bill vierailee Monkin kaupassa ja surmaa hänet tämän omalla sauvalla. Monkin kuoleman jälkeen Amsterdamin gangsterijoukko ottaa nimekseen ”Dead Rabbits”.
Kutsuntamellakat loppuvat, kun Amsterdamin ja Billin joukot valmistautuvat taisteluun. Monet kaupungin asukkaista joutuvat mellakoijien hyökkäysten kohteeksi. Pohjoisvaltioiden armeijan sotilaat marssivat ympäri kaupunkia yrittäen taltuttaa mellakoita.
Billin ja Amsterdamin gangsterijoukot kohtaavat samalla hetkellä Paradise Squarellä. Silloin aremeijan kanuunat alkavat tulittaa kaupunkia, suoraan Paradise Squarelle juuri kun molempien joukot ovat aloittamassa taistelun. Molempien puolien gangstereista monet kuolevat ja savuverho peittää alueen. Bill ja Amsterdam selviytyvät sotilaiden voimakkaasta tulituksesta. Molemmat lentävät maahan toisen kanuunan ammuksen seurauksena. Kun savu selkenee, Bill huomaa haavoittuneensa. Katsoessaan tuhoa Bill sanoo viimeisinä sanoinaan ”Thank God I die a true American” ja antaa Amsterdamin puukottaa hänet kuoliaaksi.
Viimeisissä kohtauksissa kuolleet on koottu yhteen hautajaisiin. Billin ruumis on viety Brooklyniin ja haudattu taivaanrantaan Priest Vallonin viereen. Jenny ja Amsterdam vierailevat hautausmaalla Amsterdamin haudatessa puukon, joka surmasi hänen isänsä. Elokuva päättyy näkymiin samasta paikasta kaupungin kasvusta vuodesta 1864 nykypäivään.
Tauntaun
Tauntaunit ovat kuvitteellisia George Lucasin Tähtien sota -elokuvien olentoja.
Tauntaunit ovat kaksijalkaisia, lyhytkäsisiä ja karvaisia matelijoita, jotka asuvat jääplaneetta Hothilla.
Tauntaunit esiintyivät elokuvassa Imperiumin vastaisku, jossa Kapinaliitto on perustanut uuden tukikohdan Hothin planeetalle. Kesytettyjä tauntauneja käytettiin tukikohdassa ratsuina. Tauntaunit elävät ankeissa olosuhteissa, wampojen kaltaisten petojen ja jäätävän pakkasen armoilla. Turkkinsa vuoksi ne kestävät hyvin kylmää, mutta elokuvassa se tauntaun, jolla Luke Skywalkeria pelastamaan tullut Han Solo ratsasti, kuoli kylmyyteen. Olentojen sisälmykset haisevat mutta lämmittävät ja suojaavat kylmältä.
List of Star Wars creatures
Alkulukufunktio
Alkulukufunktio on matematiikan funktio, jolla lasketaan reaalilukua x pienempien tai yhtäsuurten alkulukujen lukumäärää. Funktion merkintä on  (Kaavassa π(x) ei viitata lukuun π.) thumb|400px|Funktion π(n) ensimmäiset 60 lukua.
Historiaa
1700-luvulla löysivät Gauss ja Legendre että
on hyvä approksimaatio alkulukufunktiolle; tarkemmin,
jossa on logaritminen integraalifunktio.
Littlewoodin lause
John Littlewood todisti 1914 että on olemassa mielivaltaisen suuria lukuja x, joille ja mielivaltaisen suuria lukuja x, joille Tästä seuraa että erotuksen π(x) − li(x) merkki vaihtuu äärettömän usein.
Riemannin hypoteesi
Riemannin hypoteesi on ekvivalentti seuraavaan kaavaan:
Riemannin hypoteesi siis antaisi alkulukufunktion antamalle arviolle alkulukujen määrästä huomattavasti nykyistä tiukemmat virherajat.
Erzurumin maakunta
right|280px
Piirikunnat
Erzurumin maakunta on jaettu 19 piirikuntaan. Ne ovat:
Crwth
thumb|right|Crwth
Crwth (, keskienglanti: crouth) on walesilainen lyyra, jota soitettiin yleisesti keskiajalta noin vuoteen 1800. Se vastaa kooltaan viulua. Alun perin crwth valmistettiin näppäiltäväksi, mutta 1000-luvulla sitä alettiin soittaa jousella. 1200-luvun jälkipuoliskolla kielten taakse lisättiin otelauta. Kieliä oli aluksi neljä (kahtena parina), mutta määrä lisääntyi 1400-lukuun mennessä kuuteen kieleen, joista neljä sijaitsee otelaudan yläpuolella ja kaksi sen vasemmalla puolella. Näitä kahta kieltä on voitu soittaa peukalolla näppäilemällä tai jousella. Melodia oli tarkoitettu korkeimmalla äänellä tuotettavaksi.
Crwthin kielten nimet ovat llorfdant, byrdwn y llorfdant, crasdant, byrdwn y crasdant, cyweirdant ja byrdwn y cyweirdant.
600-luvulla itämaisia lyömä- ja näppäilysoittimista kehitettyjä jousisoittimia alettiin soittaa myös lännessä. Yksi näistä läntisistä muunnoksista oli crwth. Crwth on suomalaisen jouhikon hyvin läheinen sukulainen.
Crwthiin on viitattu säilyneissä kirjoituksissa ensimmäisen kerran 900-luvulla Hywel Ddan laeissa. Soitin oli Walesissa suosittu halki keskiajan, jolloin sen soitosta nautittiin aristokraattisissa piireissä. Hywel Ddan laeissa crwthiin viitataan harpun ja säkkipillin ohella aatelisten käyttämänä, statusta ilmentävänä soittimena. Crwthkilpailu järjestettiin jo eisteddfod-tapahtumassa, jonka piti Rhys ap Gruffydd Aberteifin (Cardiganin) linnassa vuonna 1176. Rhys Goch Eryrin cywyddruno vuodelta 1436 viittaa taikureihin, akrobaatteihin ja muusikoihin (kuten crwthin soittajiin), joita varakkaat suojelijat päästivät taloihinsa.
Crwthin sosiaalinen rooli muuttui noin vuodesta 1600 alkaen, sillä se alettiin yhdistää kansanmusiikkiperinteeseen. Vuonna 1770 luennossaan Society of Antiquaries of Londonille instrumentin näytille tuonut Daines Barrington väitti, että koko Walesissa oli elossa enää yksi crwthin soittaja, joksi hän nimesi John Morganin Newboroughista (. Yleinen näkemys onkin ollut, että soitin jäi käytöstä 1700-luvun lopussa, mutta joitain viitteitä soittimen myöhemmästäkin käytöstä osissa Walesia on. Viulun tai fiidelin aseman vahvistuminen vaikutti heikentävästi crwthin asemaan, kuten kävi myös kolmoisharpulle. Viulun kaltainen soitin on kevyempi, tarjoaa monipuolisemmat mahdollisuudet ja on todennäköisesti helpompi soittaa. Yleinen kiinnostus perinteistä musiikkia kohtaan kasvoi 1900-luvun loppupuolella. Crwthiä on pyritty jossain määrin elvyttämään, mutta työ on paljon vaikeampi kuin kolmoisharpun kohdalla, sillä perinne on katkennut sekä kaikki kuvaukset tekniikasta ja ohjelmistosta kadonneet.
Tärkeä ero crwthin ja viulun välillä on tallan muodossa; sen takia crwthin kieliä ei soiteta erikseen. Toinen ero on tavassa, jolla soitinta pidetään; crwthiä ei pidetä leuan alla vaan rintaa vasten. Käytössä on ollut GG–CC–DD-viritys.
Crwth nykyään
Isossa-Britanniassa on jäljellä kolme historiallista crwthia. Pentrefoelasin alueelta oleva St Fagansin crwth (rakentanut Richard Evans, 1742) on Walesin kansallismuseossa, jolle sen lainasi eversti J. C. Wynne-Finch vuonna 1935. Soitin on yhä hänen sukunsa omistuksessa. Walesin kansalliskirjastossa on Aberystwythin crwth, jonka sen pääperustaja Sir John Williams lahjoitti sille sen avaamisen yhteydessä vuonna 1907. Kolmas jäljellä oleva kappale on Warrington Museum and Art Galleryssa oleva Warringtonin crwth, jonka James Kendrick osti vuonna 1843 ja lahjoitti Warringtonin kaupungille, jossa se otettiin yhdeksi varhaisimmista paikallismuseon näyttelykappaleista. Warringtonin crwth ei ole säilynyt yhtä täydellisenä kuin muut kaksi esimerkkiä.
Bostonissa, Museum of Fine Artsissa on yksi säilynyt crwth.
St Fagansin crwthistä löydettiin konservointityön yhteydessä piilossa otelaudan alla ollut toinen kaikukoppa. Tällainen löytö on jousisoitinten joukossa ainutlaatuinen. Myös Aberystwythin ja Warringtonin crwthien lähempi tarkastelu viittasi siihen, että tällainen rakenne on saattanut olla crwthien yleinen ominaisuus.
Chiyono Hasegawa
Chiyono Hasegawa (, 20. marraskuuta 1896 – 2. joulukuuta 2011) oli kuollessaan vanhin japanilainen. Hän oli iältään 115 vuotta 12 päivää, ja kun Kama Chinen kuoli 2. toukokuuta 2010, hänestä tuli vanhin, jopa Aasian vanhimmaksi luotettavasti tiedetty henkilö ja maailman toiseksi vanhin yhdysvaltalaisen Besse Cooperin jälkeen.
Marimba
300px|thumb|Marimba Marimba kuuluu puukielilyömäsoitinten perheeseen. Sen kielten ja osittain myös rungon valmistamisessa käytetään kovia ja kestäviä puulajeja kuten padouk ja ruusupuu. Marimba voi olla 4, 4, 4, 5, 5 -oktaavinen sen matalimman äänen ollessa 5-oktaavisissa marimboissa suuri C. Lisäksi valmistetaan myös 3-4-oktaavisia junior-marimboja. Soitin voidaan virittää A 440 Hz, A 442 Hz tai A 443 Hz -vireiseksi.
Historia
Puukielisoittimia on käytetty paljon länsiafrikkalaisessa ja keskiamerikkalaisessa kansanmusiikissa. Länsimaisessa taidemusiikissa marimba yleistyi soolo-, kamarimusiikki- ja orkesterisoittimena vasta 1900-luvun puolessa välissä mm. säveltäjien Paul Creston (Concerto for Marimba and Orchestra or Piano (1940)) Alfred J. Fissinger (Suite for Marimbasolo (1950)) teosten myötä.
Malletit
Marimbaa soitetaan pehmeillä, narusta punotuilla pyöreä-, ovaali- tai kartiopäisillä malleteilla, joita voi olla yhtä aikaa käytössä 2-6. Varsi voi olla synteettisestä materiaalista, puusta tai rottingista valmistettu. Yleensä varsimateriaali valitaan soittotekniikkaa tukevaksi.
Roccella gracilis
Roccella gracilis on jäkälälaji. Se kasvaa harmahtavina, 5-15 cm pitkinä oksina lähellä merenrantaa kaikenlaisilla pinnoilla, usein pystysuorilla kalliopinnoilla. Sitä tavataan ainakin Kaliforniasta Chileen ulottuvalla alueella mutta mahdollisesti muuallakin tropiikissa.
Roccella gracilis on sukua lakmusjäkälälle, Roccella tinctoria. Näitä jäkäliä on käytetty kallisarvoisen purppuranpunaisen väriaineen valmistamiseen.
Teboil
Oy Teboil Ab on suomalainen öljy- ja energiatuotteiden markkinointia, maahantuontia, myyntiä, jakelua ja huoltoasematoimintaa harjoittava yhtiö, jonka omistaa venäläinen Lukoil. Vuonna 2020 Teboilin liikevaihto oli noin 1,7 miljardia euroa ja markkinaosuus öljytuotteiden myynnistä Suomessa oli vuonna 2019 28 prosenttia.
Historia
pienoiskuva|TB-huoltoasema Salossa 1950-luvulla. Yhtiö perustettiin vuonna 1934 nimellä Oy Trustivapaa Bensiini Ab (TB). Sana trustivapaa esiintyi erityisesti 1930-luvulla yritysnimissä. Trustivapaaksi itsensä nimennyt yritys viestitti, ettei se kuulu yritysten yhteenliittymään, trustiin, vaan kilpailee markkinoilla rehellisesti. Suomalaisomistaja Göran Ehrnrooth myi yhtiön neuvostoliittolaiselle Sojuznefteeksportille vuonna 1948.
Valvontakomissio oli vaatinut maaliskuussa 1946 Suomea luovuttamaan Neuvostoliiton hallintaan kaiken maassa olevan omaisuuden, jonka omistuspohja oli saksalaisenemmistöinen. Toimitusta varten perustettu valtioneuvoston alainen ulkomaalaisen omaisuuden hoitokunta takavarikoi saksalaisilta yksityisiltä omistajiltaan Suomen Petrooli Oy:n ja luovutti sen Neuvostoliiton valtiollisen öljy-yhtiön V/O Sojuznefteeksportin hallintaan. Suomen Petrooli Oy harjoitti öljytuotteiden maahantuontia, ja sillä oli muun muassa säiliöitä Kotkassa ja jakeluvarasto Turussa.
Sojuznefteeksport lähti pyörittämään öljytuotekauppaa Suomessa näiden kahden sisaryrityksen avulla, joista TB-brändi vastasi vähittäismyynnistä ja Suomen Petrooli Oy puolestaan jalostamo- ja maahantuontibisneksestä. Suomen Petrooli Oy fuusioitiin Oy Teboil Ab:hen vasta vuonna 2008.
1960-luvulla yhtiö laajensi toimintaansa tavalla, joka herätti huomiota. Se rakensi pieniin, muutaman traktorin käsittäviin kyliin huoltoasemia, joissa oli valtavat dieselpolttoainetankit. Asemat herättivät paikallisissa lähinnä huvittuneisuutta, mutta Suomen puolustusministeriössä pantiin huolestuneena merkille, että yhteistä noille, tuolloin Neuvostoliiton omistuksessa olleen yhtiön asemille, oli itärajan läheisyys. Spekuloitiin, että suuriin dieseltankkeihin olisi varattu polttoainetta esimerkiksi Neuvostoliiton panssarivaunuille mahdollistaen nopeamman etenemisen mahdollisessa sotatilanteessa.